बेटा कोमा बेरेनाइसीस तारा
बेटा कोमा बेरेनाइसीस (Beta Comae Berenices) या β कोम (β Com) एक मुख्य अनुक्रम बौना तारा है जो पृथ्वी से लगभग 29.78 प्रकाशवर्ष (9.13 पारसैक) दूर स्थित है। पृथ्वी की सतह से देखने पर यह आकाश में कोमा बेरेनाइसीस तारामंडल में स्थित है और उस तारामंडल का सबसे रोशन तारा है। इसका सापेक्ष कांतिमान +4.3 है, यानि इसे बिना दूरबीन के देखा जा सकता है लेकिन केवल तभी जब आसपास अंधेरा हो (अर्थात रोशन नगरीय क्षेत्रों में इसे देखना कठिन है)।